 Katibu Mkuu wa Chama Cha Mapinduzi (CCM), Dk. Bashiru Ally amesema atatembelea mashirika ya umma kuwaeleza wafanyakazi wajibu wao na dhamana waliyonayo.Ameyasema hayo leo wakati alipofanya ziara katika Shirika la Utangazaji Tanzania (TBC) jijini Dar es Salaam.“Nimezungumza na wafanyakazi nimeona wana ari kubwa, nimezungumza na uongozi na menejimenti, kwa kweli najisikia kabisa kwamba sasa nchi yetu inakwenda vizuri. Nimekuja kuwahimiza na kuwakumbusha jukumu lenu kwamba, ninyi ni watumishi wa umma na mnawajibika kwa umma”amesema.Dk. Bashiru ameitaka TBC itangaze shughuli zote zinazofanywa na Serikali na zinazofanywa na taasisi mbalimbali na hasa utekelezaji wa Ilani ya Chama Cha Mapinduzi.Amewapongeza TBC na ameahidi kuzifikisha changamoto zao kwa Mwenyekiti wa CCm Taifa, Rais John Magufuli.